‘કેમ સાહેબ ? મારી એ ભૂલ કહેવાય ? મારે એ સેમ્પલ્સ ક્યાંય જમા કરાવવાનાં હોય ?’ બીતાં બીતાં મેં પૂછ્યું. પરંતુ સાહેબે જવાબ આપવાને બદલે સામો સવાલ કર્યો, ‘તને એ સેમ્પલ્સ વેચીને પૈસા ઊભા કરવાનો વિચાર કેમ ન આવ્યો ? તું તો આટલો ગરીબ છે. ડૉક્ટર હોવા છતાં ઝૂંપડી જેવા ઘરમાં રહે છે. તારી પાસે ફકત બે જ જોડી કપડાં છે. તમારું કુટુંબ આટલું બધું દેવામાં ડૂબેલું છે, તો પણ તને એવો વિચાર કેમ ન આવ્યો કે આ સેમ્પલ્સ વેચીને પાંચસો હજાર રૂપિયા બનાવી લઉં ?’